LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2015 M. KOVO 31 D. ĮSAKYMO NR. A1-163 „DĖL ORGANIZACIJŲ PARTNERIŲ, DALYVAUJANČIŲ ĮGYVENDINANT EUROPOS PAGALBOS LABIAUSIAI SKURSTANTIEMS ASMENIMS FONDO LĖŠOMIS FINANSUOJAMUS PROJEKTUS, ATRANKOS APRAŠO PATVIRTINIMO“ PAKEITIMO

2016 m. kovo 10 d. Nr. A1-129

Vilnius

1. P a k e i č i u Organizacijų partnerių, dalyvaujančių įgyvendinant Europos pagalbos labiausiai skurstantiems asmenims fondo lėšomis finansuojamus projektus, atrankos aprašą, patvirtintą Lietuvos Respublikos socialinės apsaugos ir darbo ministro 2015 m. kovo 31 d. įsakymu Nr. A1-163 „Dėl Organizacijų partnerių, dalyvaujančių įgyvendinant Europos pagalbos labiausiai skurstantiems asmenims fondo lėšomis finansuojamus projektus, atrankos aprašo patvirtinimo“:

1.1. Pakeičiu 11 punktą ir jį išdėstau taip:

„11. Vadovaujanti institucija, siekdama išsiaiškinti, kurios savivaldybės projekte kaip partnerės dalyvaus vienos, o kurios – kartu su vadovaujančios institucijos atrinktomis organizacijomis, raštu siunčia sutikimus savivaldybėms su siūlymu pasirašyti per vadovaujančios institucijos nustatytą terminą, kuris negali būti trumpesnis nei 7 kalendorinės dienos ir ilgesnis nei 14 kalendorinių dienų nuo vadovaujančios institucijos rašto gavimo dienos. Vadovaujanti institucija, suėjus pasirašytų sutikimų pateikimo terminui, skelbia atrankos konkursą organizacijoms, kvietime dalyvauti atrankos konkurse nurodydama, kurios savivaldybės projekte dalyvautų kaip partnerės kartu su kitomis organizacijomis.“

1.2. Pakeičiu 35 punktą ir jį išdėstau taip:

„35. Paraiškų vertinimas turi būti atliktas per 20 darbo dienų nuo paraiškų pateikimo termino pabaigos. Jeigu vadovaujanti institucija, vadovaudamasi Aprašo 38 ar 42 punktu, raštu paprašo organizacijos pateikti trūkstamą informaciją ir (ar) dokumentus ir (ar) patikslinti paraišką, paraiškų vertinimo terminas pratęsiamas atitinkamai tiek dienų, koks terminas buvo nustatytas pateikti trūkstamą informaciją ir (ar) dokumentus ir (ar) patikslinti paraišką.“

1.3. Pakeičiu 1 priedą ir jį išdėstau nauja redakcija (pridedama).

2. N u s t a t a u, kad šiuo įsakymu keičiamos Organizacijų partnerių, dalyvaujančių įgyvendinant Europos pagalbos labiausiai skurstantiems asmenims fondo lėšomis finansuojamus projektus, atrankos aprašo nuostatos taikomos po šio įsakymo įsigaliojimo skelbiamiems atrankos konkursams.

Socialinės apsaugos ir darbo ministrė	Algimanta Pabedinskienė

Organizacijų partnerių, dalyvaujančių

įgyvendinant Europos pagalbos labiausiai

skurstantiems asmenims fondo lėšomis

finansuojamus projektus, atrankos aprašo

1 priedas

(Sutikimo dėl įtraukimo į partnerių, dalyvausiančių įgyvendinant projektus, finansuojamus Europos pagalbos labiausiai skurstantiems asmenims fondo lėšomis, sąrašą forma)

___________________________________________________

(savivaldybės pavadinimas)

_______________________________________________________________________

(savivaldybės administracijos kodas, adresas, telefono Nr., fakso Nr. ir el. pašto adresas)

Lietuvos Respublikos

socialinės apsaugos ir darbo ministerijai

A. Vivulskio g. 11

LT-03610 Vilnius

SUTIKIMAS

dėl įtraukimo į partnerių, dalyvausiančių įgyvendinant projektus, finansuojamus Europos pagalbos labiausiai skurstantiems asmenims fondo lėšOMIS, sąrašą

____________

(data)

______________

(vieta)

Aš, (vadovo ar jo įgalioto asmens vardas ir pavardė), vykdydamas (-a) (asmens pareigos) pareigas (savivaldybės pavadinimas) savivaldybės administracijoje (toliau – savivaldybė), patvirtinu, kad savivaldybė sutinka prisidėti prie Europos pagalbos labiausiai skurstantiems asmenims fondo projekto įgyvendinimo kaip organizacija partnerė ir pritaria savivaldybės įtraukimui į sudaromą organizacijų partnerių sąrašą.

Savivaldybės dalyvavimas projekte: (pažymėkite vieną iš lentelėje pateiktų variantų)

⬜ Projekte kaip partnerė dalyvauja viena	⬜ Projekte kaip partnerė dalyvauja kartu su kita organizacija

_______________________________	_________	_______________

(vadovo ar jo įgalioto asmens pareigų pavadinimas)	(parašas)	(vardas ir pavardė)